Nr. L 208/58 De Europæiske Fællesskabers Tidende 3. 8. 84 RÅDETS TIENDE DIREKTIV af 31. juli 1984 om harmonisering af medlemsstaternes lovgivning om omsætningsafgifter som ændring af direktiv 77/388/EØF — anvendelse af merværdiafgift ved udlejning af løsøregenstande (84/386/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 99 og 100, ' under henvisning til Rådets sjette direktiv 77/388/EØF af 17. maj 1977 om harmonisering af medlemssta- ternes lovgivning om omsætningsafgifter — Det fælles merværdiafgiftssystem : ensartet beregningsgrundlag ('), under henvisning til forslag fra Kommissionen (?, under henvisning til udtalelse fra Europa-Parla- mentet (?), under henvisning til udtalelse fra Det økonomiske og sociale Udvalg (?), og - ud fra følgende betragtninger : I medfør af artikel 4, stk. 2, i ovennævnte direktiv udgør udlejning af en løsøregenstand økonomisk virk- somhed, som kan pålægges merværdiafgift ; anvendelsen af bestemmelserne i artikel 9, stk. 1, i ovennævnte direktiv på udlejning af løsøregenstande kan føre til omfattende konkurrencefordrejning, såfremt udlejer og lejer ikke er etableret i samme medlemsstat, og afgiftssatserne ikke er lige høje i de pågældende medlemsstater ; det må herefter fastslås, at leveringsstedet for tjenestey- delsen er det sted, hvor lejeren har etableret enten hjemstedet for sin erhvervsmæssige virksomhed eller et fast forretningssted, til hvilket tjenesteydelsen præsteres, eller i mangel af et sådant hjemsted eller forretningssted hans bopæl eller hans sædvanlige opholdssted ; for så vidt angår udlejning af transportmidler bør nævnte artikel 9, stk. 1, dog af kontrolhensyn anvendes strengt, således at leveringsstedet for disse former for tjenesteydelser er det sted, hvor udlejeren er etableret — UDSTEDT FØLGENDE DIREKTIV : Artikel 1 I direktiv 77/388/EØF forefages følgende ændringer : 1. Artikel 9, stk. 2, litra d), udgår. 2. I artikel 9, stk. 2, litra e), indsættes følgende led : — udlejning af løsøregenstande med undtagelse af transportmidler af enhver art.«. 3. I artikel 9, stk. 3, ændres udtrykket »og med hensyn til udlejning af løsøregenstande« til »og med hensyn til udlejning af transportmidler«. Artikel 2 1. Medlemsstaterne . træffer de nødvendige foran- staltninger for senest den 1. juli 1985 at efterkomme dette direktiv. 2. Medlemsstaterne underretter Kommissionen om de bestemmelser, som de vedtager med henblik på gennemførelsen af dette direktiv. Kommissionen underretter de øvrige medlemsstater herom. Artikel 3 Dette direktiv er rettet til medlemsstaterne. Udfærdiget i Bruxelles, den 31. juli 1984. På Rådets vegne J. O'KEEFFE Formand () EFT nr. L 145 af 13. 6. 1977, s. 1. (?) EFT nr. C 116 af 9. 5. 1979, s. 4. () EFT nr. C 4 af 7. 1. 1980, s. 63. () EFT nr. C 297 af 28: 11. 1979, s. 16.